**รายงานการประชุมกำนัน ผู้ใหญ่บ้าน ฯลฯ**

**ประจำเดือนสิงหาคม 2566 ครั้งที่ 8/2566**

**วันพฤหัสบดีที่ 10 สิงหาคม 2566 เวลา 09.00 น.**

**ณ หอประชุมอำเภอแม่ระมาด อำเภอแม่ระมาด จังหวัดตาก**

**…………………………………………………….**

**ผู้เข้าร่วมประชุม**

1. นายเลิศศักดิ์ ทับผึ้ง นายอำเภอแม่ระมาด

 2. นายบุญเหลี่ยม ตาคำ ปลัดอำเภอหัวหน้ากลุ่มงานบริหารงานปกครองอำเภอ

 3. นายพิทักษ์ ศิลา (แทน)ผู้อำนวยการโรงพยาบาลแม่ระมาด

 4. นายพงษ์ศักดิ์ เชาว์น้อย (แทน)สาธารณสุขอำเภอแม่ระมาด

 5. นางนิภาพร วงษ์สะอาด เกษตรอำเภอแม่ระมาด

 6. นายสุนทร หล่อปรีชา ปศุสัตว์อำเภอแม่ระมาด

 7. นายธีฤทธิ์ ชื่นอารมณ์ (แทน)พัฒนากรอำเภอแม่ระมาด

 8. นายอภิชัย คำลำปาง ท้องถิ่นอำเภอแม่ระมาด

 9. นายพัฒนา ก๋ามะโน ปลัดอำเภอแม่ระมาด

 10. นายพิชญุตย์ ประกอบศิลป ปลัดอำเภอแม่ระมาด

 11. ร.ท.ณรงค์ เอี่ยมบัวหลวง ผู้บังคับกองร้อยทหารพรานที่ 3504

12. จ.ส.อ.ทินกร ทิพย์แก้ว (แทน)ผู้บังคับกองร้อยทหารพรานที่ 3501

13. ร.ต.ดำรงเกรียติ ทองดัน ผู้บังคับกองร้อยตำรวจตระเวนชายแดนที่ 3506

14. ร.อ.วิรุณ มีโชติ ชุดปฏิบัติการพลเรือน 304

**เริ่มประชุมเวลา 09.00 น.**

 เมื่อที่ประชุมพร้อมแล้ว นายเลิศศักดิ์ ทับผึ้ง ตำแหน่ง นายอำแภอแม่ระมาด กล่าวเปิด การประชุมประจำเดือน**สิงหาคม 2566** ตามระเบียบวาระ ดังนี้

**ระเบียบวาระที่ 1 เรื่อง ประธานแจ้งที่ประชุมทราบและประสานการปฏิบัติงานในพื้นที่อำเภอแม่ระมาด**

เนื่องจากช่วงนี้ได้เกิดฝนตกหนักติดต่อกันเป็นเวลาหลายวัน ส่งผลให้หลายพื้นที่เกิดน้ำท่วมบ้านเรียนราษฎร ถนนหนทางชำรุดเสียหาย พืชผลทางการเกษตร และสัตว์เลี้ยงตายในหลายพื้นที่ จึงขอให้ทางส่วนราชการ องค์กรปกครองส่วนท้องถิ่น กำนัน ผู้ใหญ่บ้าน เร่งดำเนินการสำรวจความเสียหายแล้วรายงานให้อำเภอทราบเพื่อจักได้ให้ความช่วยเหลือได้อย่างทันถ่วนที่

**ระเบียบวาระที่ 2 เรื่อง การรับรองรายงานการประชุมกำนัน ผู้ใหญ่บ้าน ฯลฯ เมื่อวันที่ 10 สิงหาคม 2566 เวลา 09.00 น. ณ หอประชุมอำเภอแม่ระมาด** โดยอำเภอแม่ระมาดได้จัดทำรายงาน การประชุมกำนัน ผู้ใหญ่บ้าน ฯลฯ ประจำเดือนสิงหาคม 2566 โดยสามารถดาวน์โหลดรายงานการประชุมดังกล่าวได้ที่เว็บไซต์อำเภอแม่ระมาด www.maeramat.com หัวข้อ “ประชุมกำนัน ผู้ใหญ่บ้าน ฯลฯ”

**มติที่ประชุม** รับทราบ

**ระเบียบวาระที่ 3 เรื่องแจ้งเพื่อทราบ**

3.1 นโยบายของผู้บังคับบัญชา/ เรื่องจากการประชุมคณะกรมการจังหวัดตาก

เมื่อวันที่ 26 กรกฎาคม 2566

**ประธาน** แจ้งให้ที่ประชุมว่า จากการประชุมคณะกรรมการจังหวัดตากที่ผ่านมาท่าน ผู้ว่าราชการจังหวัดตากได้แจ้งเน้นย้ำข้อราชการสำคัญ ดังนี้

1. การให้ความช่วยเหลือราษฎรจากเหตุอุทกภัยในเบื้องต้น

-2-

2. จากที่ปรากฏเป็นข่าวการระเบิดของโกดังดอกไม้ไฟระเบิดที่ทางภาคใต้ จึงเน้นย้ำให้มีการสำรวจและขออนุญาตให้ถูกต้อง เพื่อป้องกันเหตุซ้ำรอยที่ภาคใต้

3. ขอขอบคุณส่วนราชการที่ร่วมสมัคร “โครงการแสงนำใจไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติ” ระดับจังหวัดตาก

- ส่วนเรื่องอื่นๆ จะได้พูดในวาระถัดไปครับ

**มติที่ประชุม** รับทราบ

**ระเบียบวาระที่ 4 เรื่องของหน่วยงานต่างๆ**

 **ปกครองอำเภอแม่ระมาด**

4.1 การใช้งานแอปพลิเคชัน ไทยดี “ThaiD” ( ให้แต่ละหน่วยงานรายงาน ยอดการสมัครใช้งานที่ละหน่วยงาน)

 **ประธาน** นำแจ้งที่ประชุมทราบดังนี้ เนื่องจากเกิดข่าวลือว่าหากสมัครใช้งานแอปพลิเคชัน ไทยดี “ThaiD” แล้วเกรงว่าจะมีการแอบเอาข้อมูลส่วนตัวไปขายต่อให้พวกมิชฉาชีพ กลัวโดนหลอกต่างๆ ซึ่งอยากจะบอกว่าระบบไทยดี “ThaiD” เป็นเพียงการพิสูจน์ยืนยันตัวตนเรื่องงานทะเบียนราษฎรเท่านั้น ไม่มีการยืนยันการเงินในระบบแน่นอนครับ มีข้อสงสัยโทร 02-7917522 จะเป็นเบอร์ของกลุ่มงานที่รับผิดชอบเรื่อง ThaID หรือโทร. 1548

**มติที่ประชุม** รับทราบ

 **สำนักงานอำเภอแม่ระมาด**

4.2 การจัดกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566

**ประธาน** นำแจ้งที่ประชุมทราบดังนี้ อำเภอแม่ระมาดได้กำหนดจัดกิจกรรมเฉลิมพระเกียรติฯ ณ หอประชุมอำเภอแม่ระมาด โดยมี นายอำเภอแม่ระมาด เป็นประธาน ดังนี้

 1) เวลา 06.30 น. พิธีทำบุญตักบาตรถวายพระราชกุศล

 ๒) เวลา 17.30 น.พิธีถวายเครื่องราชสักการะและวางพานพุ่ม และจุดเทียนชัยถวายพระพรชัยมงคล และขอเชิญชวนส่วนราชการ หน่วยงานรัฐวิสาหกิจ ภาคเอกชน องค์กรปกครองส่วนท้องถิ่น กำนัน ผู้ใหญ่บ้าน และประชาชนในพื้นที่ เข้าร่วมกิจกรรมเฉลิมพระเกียรติฯ ดังกล่าวครับ

**มติที่ประชุม** รับทราบ

4.3 การจัดกิจกรรมสร้างความตระหนักรู้ในการฟื้นฟูและอนุกรักษ์ทรัพยากรดิน เนื่องในโอกาสครบรอบ 1 ปี การประกาศเจตนารมณ์ขับเคลื่อนประเทศไทยยั่งยืน

**ปลัดอำเภอหัวน้ากลุ่มงานบริหารงานปกครองอำเภอ** นำแจ้งที่ประชุมทราบดังนี้ กระทรวงมหาดไทยได้ประกาศเจตนารมณ์การขับเคลื่อนประเทศไทย ที่ยั่งยืนร่วมกับองค์การสหประชาชาติ (UN) ประกอบกับทุกจังหวัดได้ประกาศเจตนารมณ์เพื่อสร้างความตระหนักรู้ในการฟื้นฟูและอนุรักษ์ทรัพยากรดิน ภายใต้แนวคิด “อาหารก่อกำเนิดเกิดจากดิน” (Soils,where food begins) เนื่องในโอกาสวันดินโลก ซึ่งตรงกับวันที่ ๕ ธันวาคมของทุกปี และกระทรวงมหาดไทยได้กำหนดให้เดือนมิถุนายน - กรกฎาคม ๒๕๖๖ เป็นเดือนแห่งการสร้างความตระหนักรู้ (Awareness Month) เพื่อแสดงออกถึงเจตนารมณ์ในการฟื้นฟูและอนุรักษ์ทรัพยากรดินที่เป็นรูปธรรม เพื่อให้เกิดการขยายผลการสร้างความยั่งยืนเชิงประจักษ์ในทุกพื้นที่จึงขอให้ทุกส่วนราชการดำเนินการ ดังนี้

-3-

๑. จัดกิจกรรมรณรงค์ต่างๆ เช่น กิจกรรมเทศกาลอาหารที่เกิดจากดินดี กิจกรรม การทำปุยอินทรีย์ เพื่อบำรุงดิน กิจกรรมปลูกผัก เพื่อสร้างความมั่นคงทางอาหารในครัวเรือน และพื้นที่สาธารณะตามหลัก “บวร” (บ้าน วัด ราชการ) ศาสนาพุทธ “บรม” (บ้าน ราชการ มัสยิด) ศาสนาอิสลาม และ “ครบ” (คริสต์ ราชการ บ้าน) ศาสนาคริสต์ กิจกรรมปราชญ์ชาวบ้านแชร์ความรู้ฟื้นฟูและอนุรักษ์ดิน กิจกรรมประกวดภาพถ่ายเกี่ยวกับดิน กิจกรรมตอบปัญหาเชาว์ปัญญาเกี่ยวกับดิน เป็นต้น อย่างน้อยสัปดาห์ละ ๑ ครั้ง

๒. จัดทำคลิปวิดีโอสั้นสรุปกิจกรรมทุกกิจกรรม ความยาว ๓-๕ นาที (ความละเอียดภาพ Full HD ) และอาจพิจารณาจัดทำสื่อประซาสัมพันธ์อื่น เพื่อสื่อสารในช่องทางต่างๆ ของอำเภอ ซึ่งจะต้องปรากฏตราสัญลักษณ์วันดินโลกเป็นองค์ประกอบในคลิปวิดีโอสั้น/ สื่อประชาสัมพันธ์ด้วย

๓. ดำเนินการสื่อสารสร้างความตระหนักรู้ในการฟื้นฟูและอนุรักษ์ทรัพยากรดินอย่างต่อเนื่อง ผ่านการเผยแพร่คลิปวิดีโอ หรือสื่อประชาสัมพันธ์อื่นๆ ในช่องทางการประชาสัมพันธ์ของอำเภอ อาทิ หอกระจายข่าว เว็บไซต์ สื่อสังคมออนไลน์ เพื่อสร้างความตระหนักรู้ให้เป็นที่แพร่หลายแก่สาธารณชน

4. เชิญชวนส่วนราชการ และองค์กรปกครองส่วนท้องถิ่น หน่วยงานภาคีเครือข่ายภาคศาสนา ภาควิชาการ ภาคประชาชน ภาคธุรกิจ ภาคประชาสังคม และภาคสื่อสารมวลชน ในพื้นที่ร่วมกิจกรรม โดยเฉพาะอย่างยิ่งในภาคีเครือข่ายภาคศาสนา และกลุ่มเด็ก เยาวชน นักเรียน นิสิต และนักศึกษา พร้อมสื่อสารผ่านสื่อสังคมออนไลน์และปลุกกระแสความตื่นรู้ด้วการติดแฮชแท็ก#WorldSoilDay#วันดินโลก #soilswherefoodbegins#Soils4Nutrition#FAO#MOi#กระทรวงมหาดไทย#บำบัดทุกข์ บำรุงสุข#SDGsforAll#ChangeforGood

5. บันทึกข้อมูลการจัดกิจกรรมในเว็บไซต์ FAO พร้อมสำเนารายงานผลการจัดกิจกรรมดังกล่าวให้อำเภอทราบด้วย

**ประธาน** ตามที่ทางอำเภอเคยแจ้งให้ทุกส่วนราชการรายงานผลการดำเนินงานของแต่ละแห่งมาอำเภอทราบก็เพื่อจะได้นำมาบันทึกลงในระบบ MOI WAROOM เพื่อรายงานให้ส่วนกลาง

**มติที่ประชุม** รับทราบ

  **ฝ่ายความมั่นคงอำเภอแม่ระมาด**

 4.4 ประกาศยกย่องชมเชยการปฏิบัติหน้าที่ของชุดรักษาความปลอดภัยหมู่บ้าน (ชรบ.)ตามนโยบายรัฐบาลและกระทรวงมหาดไทย

**ปลัดอำเภองานป้องกัน** จังหวัดตากแจ้งเรื่อง ประกาศยกย่องชมเชยการปฏิบัติหน้าที่ของ ชุดรักษาความปลอดภัยหมู่บ้าน (ชรบ.)ตามนโยบายของรัฐบาลและกระทรวงมหาดไทย ได้รับรายงานผลการปฏิบัติหน้าที่ของชุดรักษาความปลอดภัยหมู่บ้าน (ชรบ.) ดังนี้

1.อำเภอสว่างแดนดิน จังหวัดสกลนคร กรณีร่วมกันจับกุมผู้ต้องหา จำนวน 3 ราย

 -คดียาเสพติดฯ 2 คดี ของกลางยาบ้า จำนวน 82 เม็ด

 -คดีอาวุธปืน 1 คดี ของกลางอาวุธปืนลูกซองซอง จำนวน 1 กระบอก

 2.อำเภอหนองบัวแดง จังหวัดชัยภูมิ กรณีร่วมกับจับกุมผู้ต้องหายาเสพติด ของกลางยาบ้า จำนวน 106 เม็ด

**มติที่ประชุม** รับทราบ

 **2) ศูนย์ปฎิบัติการป้องกันและปราบปรามยาเสพติดอำเภอแม่ระมาด**

**(ศป.ปส.อ.แม่ระมาด) /ฝ่ายความมั่นคงอำเภอแม่ระมาด**

 (1) เรื่อง สรุปผลการดำเนินงานยาเสพติด ประจำเดือนกรกฎาคม 2566

ศูนย์ปฏิบัติการป้องกันและปราบปรามยาเสพติดอำเภอแม่ระมาด (ศป.ปส.อ.แม่ระมาด)

-4-

**ปลัดอำเภองานป้องกันอำเภอ** แจ้งให้ที่ประชุมทราบดังนี้

**1. ด้านการป้องกันยาเสพติด**

1.1 ฝ่ายปกครองอำเภอแม่ระมาดได้เข้าทำการตรวจตราสถานบริการหรือสถานประกอบการ สถานบันเทิง ร้านอาหาร ร้านเกมส์/อินเตอร์เน็ต และสถานที่สำคัญต่างๆ ให้ปฏิบัติตามกฎหมาย เป็นประจำ สัปดาห์ละ 2 ครั้ง ผลการปฏิบัติงานเป็นไปด้วยความเรียบร้อย ไม่พบการกระทำความผิดตามกฎหมายว่าด้วย สถานบริการและกฎหมายอื่นที่เกี่ยวข้อง แต่อย่างใด

1.2 ฝ่ายปกครองอำเภอแม่ระมาด พร้อมด้วย กำนันและผู้ใหญ่บ้านในพื้นที่อำเภอแม่ระมาด ร่วมกันตั้งจุดตรวจ/จุดสกัด ในพื้นที่อำเภอแม่ระมาด ทั้ง 6 ตำบล จำนวน 6 ครั้ง ผลปรากฏเหตุการณ์ปกติ ไม่พบผู้กระทำผิดกฎหมายแต่อย่างใด

1.3 ฝ่ายปกครองอำเภอแม่ระมาด พร้อมด้วย กำนันและผู้ใหญ่บ้าน ในพื้นที่อำเภอแม่ระมาด ได้ร่วมกันลาดตระเวนในพื้นที่หมู่บ้าน/ชุมชน พื้นที่เสี่ยง/พื้นที่ชายแดน สถานที่สำคัญต่าง ๆ เป็นประจำสัปดาห์ละ 2 ครั้ง ผลปรากฏเหตุการณ์ปกติ ไม่พบผู้กระทำผิดกฎหมายแต่อย่างใด

 **2. ด้านการปราบปราม**

-จับกุมคดียาเสพติด จำนวน 17 คดี

 - ผู้ต้องหา จำนวน 17 ราย

 ข้อกล่าวหาแยกเป็น “เสพยาเสพติด” จำนวน 7 คดี

 “ครอบครอง” จำนวน 9 คดี

 “จำหน่าย” จำนวน 1 คดี

 “นำเข้า” จำนวน - คดี

 - ของกลาง “ยาบ้า” จำนวน 1,387 เม็ด

 “ฝิ่น” จำนวน 3.36กรัม

 **๓. ด้านการบำบัด**

- ศูนย์ปฏิบัติการป้องกันและปราบปรามยาเสพติดอำเภอแม่ระมาด (ศป.ปส.อ.แม่ระมาด) ได้ส่งตัวผู้สมัครใจบำบัดฟื้นฟู เข้ารับการบำบัดฯ ในสถานพยาบาล (โรงพยาบาลแม่ระมาด) จำนวน 5 ราย

- รายงานผลการดำเนินงานด้านการบำบัดรักษายาเสพติด ประจำเดือน กรกฎาคม 2566 (รพ.แม่ระมาด) ต่อท้าย

 **4. ด้านการบริหารจัดการ**

 - ประชุมศูนย์ปฏิบัติการป้องกันและปราบปรามยาเสพติดอำเภอแม่ระมาด

(ศป.ปส.อ.แม่ระมาด) ประจำทุกเดือน

**มติที่ประชุม** รับทราบ

 **3) ศูนย์อำนวยการจิตอาสาพระราชทานอำเภอแม่ระมาด**

(1) สรุปผลการประชุมสัมมนาการพัฒนารูปแบบการประชาสัมพัมธ์ ของจิตอาสา 904

**ปลัดอำเภอหัวหน้างานกลุ่มงานบริหารงานปกครอง** แจ้งให้ที่ประชุมทราบดังนี้ ศูนย์อำนวยการใหญาจิตอาสาพระราชทานได้ประชุมสัมมนาฯ “การพัฒนารูปแบบการประชาสัมพันธ์ของจิตอาสา 904” ได้มีข้อสั่งการเกี่ยวกับการประชาสัมพันธ์กิจกรรม จิตอาสาในพื้นที่ผ่านช่องทาง TIKTOK เพื่อเป็นการประชาสัมพันธ์จิตอาสาได้อย่างทั่วถึง ดังนั้น เพื่อให้เป็นตามข้อสั่งการเกี่ยวกับการประชาสัมพันธ์กิจกรรมจิตอาสา ของศูนย์อำนวยการใหญ่จิตอาสาพระราชทาน จึงขอความร่วมมือทุกส่วนราชการร่วมจัดทำสื่อประชาสัมพันธ์ ผ่านแอปพลิเคชั่น TIKTOK เป็นประจำโดยดำเนินการตามแนวทางที่ ศูนย์อำนวยการใหญ่จิตอาสาพระราชทนกำหนด

-5-

**มติที่ประชุม** รับทราบ

 (2) การจัดกิจกรรมจิตอาสาพระราชทานและการรายงานจิตอาสาพระราชทาน

**ปลัดอำเภอหัวหน้างานกลุ่มงานบริหารงานปกครอง** แจ้งให้ที่ประชุมทราบดังนี้ - แผนการจัดกิจกรรมจิตอาสาอำเภอแม่ระมาด ประจำเดือนสิงหาคม 2566 ในวันที่ 12 สิงหาคม 2566 วันแม่แห่งชาติ พัฒนาศาสนสถาน ณ สุสานวัดดอนแก้ว หมู่ที่ 6 ตำบลแม่ระมาด อำเภอแม่ระมาด จังหวัดตาก หน่วยงานรับผิดชอบหลัก เทศบาลตำบลแม่ระมาด

มติที่ประชุม รับทราบ

 **4) ศูนย์ปฏิบัติการควบคุมโรคอำเภอแม่ระมาด (ศปก.อ.แม่ระมาด)**

(1) เรื่อง รายงานสถานการณ์โรคติดเชื้อไวรัสโคโรนา 2019 (COVID - 19)(สาธารณสุขอำเภอแม่ระมาด)

สถานการณ์โควิดปัจจุบันพบผู้ป่วย 56 รายจากการ ATK ก็ยังมีการรณรงค์ให้สวมหน้ากากอนามัยอยู่นะครับ

**มติที่ประชุม** รับทราบ

**5) สาธารณสุขอำเภอแม่ระมาด** แจ้งที่ประชุมทราบดังนี้

(1) สถานการณ์โรคไข้เลือดออก ขณะนี้พบผู้ป่วยเสียชีวิตจากโรคไข้เลือดออกแล้ว จำนวน 1 รายที่บ้านตาก ในส่วนของอำเภอยังพบผู้ป่วยเยอะมากในปี 2566 อำเภอ แม่ระมาด พบผู้ป่วยจำนวนทั้งสิ้น สะสม 309 ราย พบผู้ป่วยมากที่ตำบลแม่จะเราแต่ยังไม่พบผู้ป่วยที่เสียชีวิต

(2) โรคไข้มาลาเลีย อำเภอแม่ระมาด พบผู้ป่วยสะสมตั้งแต่วันที่ 1 ตุลาคม 2565 – 31 กรกฎาคม 2566 สูงสุดที่ขะเนจื้อ 187 ราย ตำบลสามหมื่น 177 ราย และตำบลแม่ตื่น 89 ราย และช่วงเดือนกรกฎาคม 2566 สำนักงานสาธารณสุขร่วมกับ นคม. และจุดบริการ MP ได้มีการออกค้นหน้าผู้ป่วยเชิงรุกโยพบผู้ป่วยสูงสุดที่ตำบลสามหมื่น 38 ราย ตำบลขะเนจื้อ 23 ราย และตำบลแม่ตื่น 23 ราย

**มติที่ประชุม** รับทราบ

 **6) โรงพยาบาลแม่ระมาด** แจ้งที่ประชุมทราบดังนี้

รายงานผลการดำเนินงานด้านการบำบัดรักษายาเสพติด ประจำเดือนกรกฎาคม 2566

1. สรุปจำนวนผู้เข้ารับการบำบัดรักษา ปีงบประมาณ 2566-ปัจจุบัน (ต.ค.65-26ก.ค.66) ข้อมูลจากระบบบสต. -ทั้งหมด 430 คน แยกตามประเภทสารเสพติดดังนี้ ฝิ่น 324 คน, ยาบ้า 932 คน,กัญชา 5 คน, เฮโลอีน 4 คน, มอร์ฟีน 1 คน, ไอซ์ 1 คน, อื่นๆ เช่น ทรามาดอล สารระเหย กระท่อม 2 คน

2. ข้อมูลผู้เข้ารับการบำบัดฝิ่น/เฮโรอีนแยกรายตำบล ปี 2566 ดังนี้ ตำบลแม่ระมาด 24 คน, ตำบลแม่จะเรา 6 คน, ตำบลพระธาตุ 16 คน, ตำบลขะเนจื้อ 86 คน, ตำบลสามหมื่น 7 คน, ตำบลแม่ตื่น 160 คน และนอกเบตอำเภอแม่ระมาด 6 คนรวม 335 คน

3. ข้อมูลผู้เข้ารับการบำบัดกลุ่มยาบ้า กัญชา ไอซ์ทรามาดอล แบบจิตสังคมบำบัด แยกรายตำบล ปีงบประมาณ 2566 ดังนี้ ตำบลแม่ระมาด 19 คน, ตำบลแม่จะเรา 18 คน, ตำบลพระธาตุ 4 คน, ตำบลขะเจื้อ 14 คน, ตำบลสามหมื่น 3 คน, ตำบลแม่ตื่น 10 คน และนอกเขตอำเภอแม่ระมาด 1 คน รวม 69 คน

4. ข้อมูลผู้เข้ารับการบำบัดรักษาเดือนกรกฎาคม 2566 ดังนี้ ฝิ่น รายใหม่ 14 คน รายเก่าบำบัดต่อเนื่อง 251 คน รวม 265 คน กลุ่มยาบ้าน กัญชา ไอซ์ รายใหม่ 5 รายการเก่าบำบัดต่อเนื่อง 3 รวม 8 คน

**มติที่ประชุม** รับทราบ

-6-

 **7) เกษตรอำเภอแม่ระมาด** แจ้งที่ประชุมทราบดังนี้

1) การปรับปรุงทะเบียนเกษตรกร ข้าว มัน ข้าวโพด พืชเศรษฐกิจ เหป้าหมาย 7,500 ราย ตอนนี้มาขึ้นทะเบียนแล้ว 5,000 ราย

2) การขึ้นทะเบียนความเสียหายของพืชไร่

**มติที่ประชุม** รับทราบ

**8) สำนักงานพัฒนาชุมชนอำเภอแม่ระมาด** แจ้งที่ประชุมทราบดังนี้

- แจ้งประชาสัมพันธ์ให้กลุ่มสตรี สำนักงานพัฒนาชุมชนจะดำเนินการจัดอบรมให้กับกลุ่มสุตรีในเดือนสิงหาคม 2566 นี้ ส่วนวันเวลา และสถานที่จะแจ้งให้ทราบดีอครั้งครับ

**มติที่ประชุม** รับทราบ

 **9) สำนักงานปศุสัตว์อำเภอแม่ระมาด** แจ้งที่ประชุทราบดังนี้

1) แจ้งการประเมินพื้นที่ปลอดโรคพิษะสุนัขบ้าขอให้องค์กรปกครองส่วนท้องถิ่น ทุกแห่งส่งแบบประเมินให้ปศุสัตว์ภายในวันที่ 25 สิงหาคม 2566 หากหน่วยงานใดยังไม่มีแบบเกณฑ์ประเมินให้แจ้งติดต่อขอรับได้ที่ปศุสัตว์

2) การพิจารณาให้ความช่วยเหลือภัยพิบัติจดูจากภาพถ่ายและออกไปดูสถานที่จริง

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

- ไม่มีเรืองเพื่อพิจารณา

**มติที่ประชุม** รับทราบ

**ระบียบวาระที่ 6** **เรื่องอื่นๆ**

 - ไม่มีเรื่องอื่นๆ

**มติที่ประชุม** รับทราบ

**ปิดการประชุม เวลา 12.30 น.**

 ลงชื่อ ม.ญ.เปรมใจ คติฌานัง ผู้จดบันทึกรายงานการประชุม

 (เปรมใจ คติฌานัง)

 ลงชื่อ พิชญุชย์ ประกอบศิลป ผู้ตรวจรับรองรายงานการประชุม

 (นายพิชญุชย์ ประกอบศิลป)

 ปลัดอำเภอแม่ระมาด